Vi må binde Norge bedre sammen via bygging av ny jernbane: Narvik-Bardufoss- Skibotn.

For å forklare hvorfor det har betydning at vi bygger nye jernbanelinjer i Nord-Norge, skal vi se litt nærmere på historien. Etter krigen var det få arbeids- og skolemuligheter for finnmarks ungdommen, mange var nødt til å reise fra Finnmark for å få komme seg på skole eller i jobb. På femtitallet reiste de med hurtigrute til Trondheim, og med tog til Oslo. Etterpå kunne ta årevis før de kom seg hjem for å beøke familien i Finnmark. Men etterhvert i løpet av 60-70 årene ble det bedre tider, og folk kunne reise med bil eller fly eller tog-hurtigrute på besøk i Finnmark.

Flyene har ført til en liten revolusjon og gjort det lettere å flytte på seg mellom nord og sør i landet. Men desverre er dette en dyr fornøyelse, og det er ofte ikke noe alternativ for familier- men for pasienter og næringsdrivende som får reisen dekktet av det offentlige eller av arbeidsgiver. Selv om myndighetene har laget et opplegg med FOT-ruter så har det ikke hatt særlig effekt på prisene på de rutene som ikke er FOT-ruter, Av de billige billettene som er lagt ut, sies det at ca 25% blir tatt av utenlandske turister.

For å få ned prisene på fly og båt, trengs det større konkurranse. Og her vil tog og buss være et alternativ. Vi har hatt private bussruter mellom Oslo og Hammerfest, men de har gitt opp etter kort tid på grunn av dårlig økonomi.

At det bygges jernbane i Troms kan gjøre det lettere for befolkningen i Finnmark og reise. Det er lettere å nå frem til toget i Skibotn enn i Narvik eller Bodø. Tog er særlig egnet for folk som skal reise langt, det er mye mer behagelig enn å ta buss fordi en bevege seg fritt under turen.

Dersom det bygges jernbane i Troms, bør man ta hensyn til Finnmark . Finnmarkinger må ha lett adkomst til toget og det må kunne bygges videre til Finnmark. Da er en linje som går Narvik, Bardufoss- Skibotn mest aktuelt. På denne måten kan en frakte militære og materiell til Setermoen, dessuten kan linjen på et senere tidpunkt bygges mot Tromsø og Finland( Kilpisjærvi). Hvor stor interesse finnene har for et slikt opplegg, vites ikke- men de har vært positive tidligere.( Linjen fra Skibotn, Kilpisjærvi til Kolari må bygges).

I jernbaneplanlegging er det tidligere lagt mest vekt på næringsinteresser og militære behov , her vil en peke på at vanlig folk har også behov for å reise. Samtidig vil jernbane i nord kunne ha betydning for både næring, militære og folk flest.

Styrets innstilling: saken legges fram uten innstilling